Jack Sumner a oa unan eus eizh bugel ar familh Sumner, desavet e oa bet en un ti-feurm e Muscatine (Iowa). Sot e oa gant al lenn ha ne oa ket troet gant ar vuhez peizant. E-pad Brezel diabarzh Stadoù-Unanet Amerika en doa tizhet ar renk a gaporal evel mailh-tenner en 32nd Iowa Volunteer Infantry. Stourmet en devoa evit an Union Army e Vicksburg ha Nashville. Gloazet e oa bet gant ur bir en e vrech kleiz, plijet e oa goude o tiskouez ar gleizenn dan dud.